b'\n_START_ARTICLE_\nKraasselan piiri\n_START_PARAGRAPH_\nKraasselan eli Krasnoje Selon piiri (ven. \xd0\x9a\xd1\x80\xd0\xb0\xd1\x81\xd0\xbd\xd0\xbe\xd1\x81\xd0\xb5\xcc\x81\xd0\xbb\xd1\x8c\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xcc\x81\xd0\xbd, Krasnoselski raion) on kunnallinen hallintoalue Pietarissa. Se sijaitsee Pietarin keskustasta lounaaseen ja rajoittuu pohjoisessa Suomenlahteen, koillisessa Kirovin ja Moskovan piireihin, luoteessa Pietarhovin piiriin sek\xc3\xa4 id\xc3\xa4ss\xc3\xa4, etel\xc3\xa4ss\xc3\xa4 ja l\xc3\xa4nness\xc3\xa4 Leningradin alueen Lomonosovin piiriin.'